Društvo prevajalcev in tolmačev Slovenije je poklicna strokovna organizacija. Njeni člani so (poklicni) prevajalci in tolmači. Najpomembnejša vloga društva je, da izboljša status in standarde obeh poklicev, kot tudi njuno prepoznavnost. Društvo skrbi za kvalitetno promocijo tolmačev in prevajalcev. Za člane kot tudi nečlane pa redno organizira strokovna izobraževanja in usposabljanja. Omogoča dostopnost do množičnega strokovnega in terminološkega gradiva, ki je prevajalcem in tolmačem bistveno v pomoč. Društvo pa skrbi tudi za redno informiranje članov (in tudi nečlanov) o pomembnih informacijah v zvezi s prevajalstvom in tolmačenjem. Obvešča tudi o različnih konferencah in izobraževanjih (v tujini). Znotraj društva je ustanovljena posebna Sekcija sodnih tolmačev, katere poslanstvo je predvsem strokovni razvoj tega profila njenih članov.